Title: Vyhlásenie o bezrozpornosti
Author: Administrator
Last saved by: ibittnerova
Company: mfsr

Vyhlásenie
Ministerstva financií Slovenskej republiky

Návrh zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov sa predkladá na rokovanie vlády Slovenskej republiky s rozporom s Ministerstvom vnútra Slovenskej republiky, ktoré po rozporovom konaní naďalej trvá na svojej zásadnej pripomienke vypustiť z návrhu zákona body 8, 9 a 39 [§ 14 ods. 1 písm. f), § 15 ods. 4 písm. f) a § 183 ods. 1 písm. g)] a zachovať trvalý pobyt na území Slovenskej republiky ako obligatórnu podmienku pre vznik a trvanie služobného pomeru colníka.

Ministerstvo financií Slovenskej republiky trvá na navrhovanej právnej úprave, ktorá bola do návrhu zákona vložená ako reakcia na list Európskej komisie doručený Ministerstvu financií Slovenskej republiky prostredníctvom Úradu vlády Slovenskej republiky, odboru aproximácie práva, ktorým Európska komisia poukazuje na judikatúru Súdneho dvora Európskej únie, v zmysle ktorej je podmienka trvalého pobytu na území toho členského štátu, v ktorom fyzická osoba vykonáva svoje povolanie, v rozpore s právom Európskej únie, konkrétne so slobodou pohybu pracovníkov.